Al al-Syeikh

Al al-Syeikh (, ),Menggunakan perkataan Keluarga Al al-Syeikh adalah satu bentuk kelewahan kerana perkataan Al sudah bermaksud Keluarga. atau Keluarga al-Syeikh, juga ditulis dengan variasi tulisan rumi antaranya Alu al-SheikhBagi kegunaan yang bersumberkan penulisan dari Indonesia, atau yang terpengaruh dengan pembelajaran ilmu Islam dari wilayah berkenaan., Al ash-Shaykh, Al ash-Shaikh,  Al al-Shaykh, atau Al-Shaykh,Juga, Al al-Sheikh, Al al-Shaikh, Al-Sheikh, Al-Shaikh, Al-Ashaykh, Al-Ashaikh, dan Al-Asheikh, dan perkataan pertama Al juga boleh ditulis dengan Aal. merupakan sebuah kumpulan keluarga yang beragama dan memimpin di Arab Saudi. Mereka merupakan keturunan langsung daripada Syeikh Muhammad bin Abdul Wahab.

Di Arab Saudi, keluarga ini merupakan kumpulan kedua terkemuka selepas keluarga diraja Saudi, Al Saud. yang mana kedua-dua pengasas keluarga ini telah mengadakan penyusunan kongsi kuasa lebih 300 tahun yang lalu. Penyusunan yang dimaksudkan sebagaimana berlaku pada hari ini adalah keluarga Saud mengekalkan wewenang keluarga al-Syeikh dalam urusan agama, manakala keluarga al-Syeikh menyokong wewenang politik keluarga Saud..

Walaupun penguasaan Al al-Syeikh dalam urusan agama semakin berkurang dekad ini, mereka masih memegang beberapa jawatan agama yang penting di Arab Saudi, dan masih berkait rapat dengan Al Saud kerana banyak berlakunya perkahwinan campur antara kedua-dua belah keluarga. Disebabkan sokongan moral dan agama daripada Al al-Syeikh, penyusunan antara kedua-dua keluarga ini tetap penting dalam mengekalkan legitimasi keluaraga diraja Saud memimpin negara.

 Etimologi 
Nama Arab Al ash-Sheikh (آل الشيخ) diterjemahkan dalam bahasa Melayu sebagai Keluarga Syeikh. Dalam bahasa Inggeris, ia diterjemahkan kepada family of the Sheikh atau House of the Sheikh. Perkataan Al, bersempena nama nenek moyang mereka, membawa maksud Keluarga atau Bani. Istilah al-Syeikh pula merujuk kepada tokoh pembaharu dunia Islam, Syeikh Muhammad bin Abdul Wahab, asal usul keluarga ini. Beliau dikenali sebagai Syeikh, istilah penghormatan bagi seorang yang mengajar tentang Islam.

 Kerjasama dua keluarga 
Syekh Muhammad bin Abdul Wahab datang ke pekan Diriyah bagi bertemu dengan Imam Muhammad bin Saud, pemimpin pekan berkenaan untuk meminta perlindungan. Muhammad bin Abdul Wahab merupakan seorang tokoh agama Islam yang memulakan agenda pemurniaan agama. Muhammad bin Saud membenarkannya masuk ke Diriyah. Mereka membentuk sebuah kerjasama pada 1744 atau 1745 yang dirasmikan semasa perkahwinan puteri Muhamad bin Abdul Wahab dengan putera Ibn Saud, Abdulaziz yang merupakan pewaris kepimpinan Ibn Saud. Selepas itu, keturunan kedua-dua mereka iaitu Al Saud dan Al al-Syeikh kekal terjalin erat. Muhammad bin Abdul Wahab menyediakan sokongan ketenteraan kepada Ibn Saud dan membantu memperluas kuasa Bani Saud di semenanjung Arab.

Kerjasama ini menjadikan keluarga Saud mengekalkan wewenang keluarga al-Syeikh dalam urusan agama, manakala keluarga al-Syeikh menyokong wewenang politik keluarga Saud..

 Tokoh terkemuka 

 Syeikh Muhammad bin Abdul Wahab (1703–1792), pengasas keluarga ini
 Abdullah bin Muhamad bin Abdul Wahab (1752–1826), ketua urusan agama Saudi selepas kematian Syeikh Muhammad.
 Syeikh Muhammad bin Ibrahim Al al-Syeikh (1893–1969), Mufti Besar Arab Saudi dari 1953 hingga 1969
 Ibrahim bin Muhammad Al al-Syeikh, Menteri Kehakiman Arab Saudi (1975–1990); 
 Syeikh Dr Abdullah bin Muhammad Al al-Syeikh, Pengerusi Majlis Syura Arab Saudi terkini, sejak 2009
 Saleh bin Abdulaziz Al al-Syeikh, Menteri Hal Ehwal Islam Arab Saudi dari 1996 hingga 2014.
 Syeikh Abdulaziz bin Abdullah Al al-Syeikh, Mufti Besar Arab Saudi terkini, sejak 2009
Syeikh Dr. Abdullatif bin Abdulaziz Al al-Syeikh,  Menteri Hal Ehwal Islam Arab Saudi terkini, sejak 2018.

 Lihat juga 

 Sejarah Arab Saudi

 Nota 

 Rujukan 

Kategori:Keluarga Arab
Kategori:Arab Saudi
Kategori:Pemimpin agama Islam Arab Saudi
Kategori:Wahabi
Kategori:Gerakan Salafi